কক্সবাজার, রাঙ্গামাটি, পার্বত্য চট্টগ্রাম এলাকা দিয়ে মাদকবিরোধী অভিযান সৎ পুলিশ, র‌্যাব-বিজিবি কর্মকর্তাদের মাধ্যমে কঠোরভাবে পরিচালনা করলে একটি ভয়াবহ চিত্র জনসমক্ষে তুলে ধরা এবং অভিযানে একটি বড় ধরনের সাফল্য অর্জনও সম্ভব বলে অনেকেই মনে করেন। শুধু মাদক দ্রব্য নয়, বেআইনি অস্ত্রের চোরাচালানও ওই রুটগুলো দিয়ে রোহিঙ্গাদের একাংশের মাধ্যমে চলছে বলেও অতীতে খবর বেরিয়েছে। তাদের সঙ্গে বাংলাদেশের চেনা কিছু রাঘব বোয়ালরাও জড়িত। রয়েছে তথাকথিত ইসলামি উগ্রবাহিনী ‘আরসা’র সন্ত্রাসী ও জামায়াত শিবিরসহ নানাদলের সন্ত্রাসী মহলগুলোর জড়িত থাকার আশঙ্কা।